CELEX: 32016R0314
Language: bg
Date: 2016-03-04 00:00:00
Title: Регламент (ЕС) 2016/314 на Комисията от 4 март 2016 година за изменение на приложение III към Регламент (ЕО) № 1223/2009 на Европейския парламент и на Съвета относно козметичните продукти (Текст от значение за ЕИП)

5.3.2016   
            
            
               BG
            
            
               Официален вестник на Европейския съюз
            
            
               L 60/59
            
         РЕГЛАМЕНТ (ЕС) 2016/314 НА КОМИСИЯТА
   от 4 март 2016 година
   за изменение на приложение III към Регламент (ЕО) № 1223/2009 на Европейския парламент и на Съвета относно козметичните продукти
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1223/2009 на Европейския парламент и на Съвета от 30 ноември 2009 г. относно козметичните продукти (1), и по-специално член 31, параграф 1 от него,
   като има предвид, че:
   
               (1)
            
            
               Веществото моноетилов етер на диетиленгликол (DEGEE) с наименование по INCI Ethoxydiglycol, което се използва в козметични продукти, все още не е регламентирано с Регламент (ЕО) № 1223/2009.
            
         
               (2)
            
            
               DEGEE подлежа на оценка на риска, извършена от Франция, въз основа на която тя реши (2), че веществото е безопасно за потребителите, когато се използва в концентрация до 1,5 % във всички козметични продукти освен тези за устната кухина. Решението беше нотифицирано на Комисията и държавите членки в съответствие с член 12 от Директива 76/768/ЕИО на Съвета (3). Вследствие на това Комисията даде мандат на Научния комитет по потребителските продукти (НКПП) да изготви становище за безопасността на всеки един от гликолетерите, ограничени с решението на Франция.
            
         
               (3)
            
            
               НКПП, който беше заменен впоследствие от Научния комитет по безопасност на потребителите (НКБП) съгласно Решение 2008/721/ЕО на Комисията (4), прие научни становища за DEGEE на 19 декември 2006 г. (5), 16 декември 2008 г. (6), 21 септември 2010 г. (7) и 26 февруари 2013 г. (8).
            
         
               (4)
            
            
               НКБП заключи, че употребата на DEGEE във формулации за боядисване на коса с окислител при максимална концентрация 7 % w/w, във формулации за боядисване на коса без окислител при максимална концентрация 5 % w/w и други продукти с отмиване при максимална концентрация 10 % w/w не представлява риск за здравето на потребителите. НКБП заключи също така, че употребата на DEGEE не представлява риск за здравето на потребителите при максимална концентрация 2,6 % w/w в други козметични продукти, които не са спрейове, и в следните продукти, които са спрейове: парфюми, спрейове за коса, продукти срещу изпотяване и дезодоранти. Въпреки това употребата на DEGEE в продукти за устната кухина и продукти за очи не беше оценена от НКБП и поради това не може да се счита за безопасна за потребителите.
            
         
               (5)
            
            
               С оглед на тези становища на НКБП Комисията смята, че липсата на регламентиране на DEGEE представлява потенциален риск за човешкото здраве.
            
         
               (6)
            
            
               Поради това Регламент (ЕО) № 1223/2009 следва съответно да се измени.
            
         
               (7)
            
            
               Прилагането на горепосочените ограничения следва да се отложи, за да се даде възможност на индустрията да направи необходимите корекции във формулациите на продуктите. По-специално на предприятията следва да се предостави възможността в срок до дванадесет месеца след влизането в сила на настоящия регламент да пускат на пазара отговарящи на изискванията продукти и да изтеглят от пазара продуктите, които не отговарят на изискванията.
            
         
               (8)
            
            
               Мерките, предвидени в настоящия регламент, са в съответствие със становището на Постоянния комитет по козметичните продукти,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение III към Регламент (ЕО) № 1223/2009 се изменя в съответствие с приложението към настоящия регламент.
   Член 2
   От 25 март 2017 г. на пазара на Съюза могат да се пускат и предоставят само козметични продукти, които отговарят на изискванията на настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 4 март 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 342, 22.12.2009 г., стр. 59.
   
      (2)  Министерство на здравеопазването и солидарността. Решение от 23 ноември 2005 г. за въвеждане на специални условия и ограничения, приложими към производството, опаковането, вноса, дистрибуцията на едро, безвъзмездното или възмездното пускане на пазара, притежаването с оглед на продажбата или безвъзмездната или възмездната дистрибуция и употребата на козметични продукти, съдържащи определени гликолетери, Държавен вестник, № 291 от 15 декември 2005 г., http://www.journal-officiel.gouv.fr/frameset.html.
   
      (3)  Директива 76/768/ЕИО на Съвета от 27 юли 1976 г. oтносно сближаването на законодателствата на държавите членки, свързани с козметични продукти (ОВ L 262, 27.9.1976 г., стр. 169).
   
      (4)  Решение 2008/721/ЕО на Комисията от 5 септември 2008 г. за създаване на съвещателна структура от научни комитети и експерти в областта на безопасността на потребителите, общественото здраве и околната среда и за отмяна на Решение 2004/210/ЕО (ОВ L 241, 10.9.2008 г., стр. 21).
   
      (5)  НКПП/1044/06, http://ec.europa.eu/health/ph_risk/committees/04_sccp/docs/sccp_o_082.pdf.
   
      (6)  НКПП/1200/08, http://ec.europa.eu/health/ph_risk/committees/04_sccp/docs/sccp_o_161.pdf.
   
      (7)  НКБП/1316/10, http://ec.europa.eu/health/scientific_committees/consumer_safety/docs/sccs_o_039.pdf.
   
      (8)  НКБП/1507/13, http://ec.europa.eu/health/scientific_committees/consumer_safety/docs/sccs_o_119.pdf.
   
      ПРИЛОЖЕНИЕ
      В приложение III към Регламент (ЕО) № 1223/2009 се добавя следния текст:
      
         
                     Референтен номер
                  
                  
                     Идентификация на веществото
                  
                  
                     Ограничения
                  
                  
                     Формулировка на условията за употреба и предупрежденията
                  
               
                     Химично наименование/INN
                  
                  
                     Общоприето наименование съгласно справочника на съставките
                  
                  
                     CAS номер
                  
                  
                     ЕО номер
                  
                  
                     Вид на продукта, части на тялото
                  
                  
                     Максимална концентрация в готовия за употреба препарат
                  
                  
                     Други
                  
                  
                      
                  
               
                     а
                  
                  
                     б
                  
                  
                     в
                  
                  
                     г
                  
                  
                     д
                  
                  
                     е
                  
                  
                     ж
                  
                  
                     з
                  
                  
                     и
                  
               
                     „x
                  
                  
                     2-(2-етоксиетокси)етанол
                     Моноетилов етер на диетиленгликол (DEGEE)
                  
                  
                     Ethoxydiglycol
                  
                  
                     111-90-0
                  
                  
                     203-919-7
                  
                  
                     
                                 а)
                              
                              
                                 Продукти за боядисване на коса с окислител
                              
                           
                  
                     
                                 а)
                              
                              
                                 7 %
                              
                           
                  
                     а) — д):
                     
                                  
                              
                              
                                 Нивото на примеса от етиленгликол в етоксидигликол трябва да е ≤ 0,1 %.
                              
                           
                                  
                              
                              
                                 Да не се използва в продукти за очи и продукти за устната кухина.“
                              
                           
                  
                      
                  
               
                     
                                 б)
                              
                              
                                 Продукти за боядисване на коса без окислител
                              
                           
                  
                     
                                 б)
                              
                              
                                 5 %
                              
                           
               
                     
                                 в)
                              
                              
                                 Продукти с отмиване, различни от продуктите за боядисване на коса
                              
                           
                  
                     
                                 в)
                              
                              
                                 10 %
                              
                           
               
                     
                                 г)
                              
                              
                                 Други козметични продукти, които не са спрейове
                              
                           
                  
                     
                                 г)
                              
                              
                                 2,6 %
                              
                           
               
                     
                                 д)
                              
                              
                                 Следните продукти, които са спрейове: парфюми, спрейове за коса, продукти срещу изпотяване и дезодоранти
                              
                           
                  
                     
                                 д)
                              
                              
                                 2,6 %